Tahvo-rengin laulu Tuusulan herroille
Tuusulan herroille laulelen
 Ja kelles sitte muille
 Laulaahan nuo taivaan linnut
 Lahonneille puille.

 Minä olen Tuusulasta
 Ison talon renki
 Sapuskana silakkaa
 Ihme kun pysyy henki.

 Siell’ on monta suurta herraa
 Kaikill’ monta heilaa
 Niille nyt se tämä poika
 Kiitosvirren veisaa.

 ”Suometar” ja ”Hustanplaati”
 Niihin ne herrat uskoo
 Sitt’ on kumma jos ne eivät
 lakia kumoon penkoo.

 Puske, puske Tuspyyn herra
 Jotta sormes naksaa!
 Härkämäinen vastarinta
 Se, se jotain maksaa.

 Härkä iso, herra iso
 Tuumakin on suuri
 Sosialismi Tuusulast’
 On torjuttava juuri!

 Kunta kokoon kutsuttiin
 Ja äänet pantiin hattuun
 Vieläpä ne työläisetkin
 Torkkumistaan katuu.

 Herrain liput lihavat
 Ja työmiesten ol’ laihat
 Siks’ ne herrat luokkavallan
 Pyrrhos-voiton saivat.

 Suometaarit koulullensa
 Tuhansia saivat
 Jossa herrain tyttäret ne
 Huolivat ja naivat.

 Köyhä raukka mökissänsä
 Kurjuutehen nääntyy
 Kymmenpennin eläke
 On päiväks’ hälle säätty.

 Viikinkien avulla
 Ne ”Jaanit” voiton saivat.
 Näin ne yhteissointuisasti
 Herrain pillit soivat.

 Tämä voitto kunniakas
 Pitää panna muistiin
 Tikulla se piirrettäköön
 Lahonneihin puihin.

 Tämän voiton takia
 Me työläiset ei kaiho
 Se on yhtä kestävä
 Kun herrain valta laho.